Aga esitasin käsikirja ühele kirjastusele (Kentaur), kes selle kultuurikapitalile esitas. Jälle ei saanud me mingit toetust ja ilma selle toetuseta ei olnud väljaandmine võimalik. Minu kindel arvamus nii väikestele lastele tehtud raamatute kohta on, et seal peab olema palju pilte. Kui ei saa lubada palju pilte, siis pole  mõtet raamatut välja andagi. Aga kunstnikule ja värvitrükkarile tuleb ju palju raha maksta, ja värvitrükk nõuab ka korralikku paberit. Ühesõnaga, rikkaks pildiraamatuid tehes ei saa, Eesti-suurusel turul mitte.